Prins Christian er myndig – nå hylles han med gallamiddag
Søndag er det en storstilt 18 års feiring for arveprins Christian Nå hylles han med en gallamiddag hvor kronprins Haakon, kronprinsesse Mette-Marit og prinsesse Ingrid Alexandra er blant de 350 gjestene.  Den norske kronprinsfamilien er blant de 350 gjestene som er innbudt til denne store feiringen av prins Christian. For øvrig er det ikke bare kongelige og andre samfunnstopper som er invitert til feiringen.  Danske Billed Bladet skriver at blant gjestene er både youtubere, unge skuespillere og kjendiser fra idrettens verden. Bukettene på bordene i Ridderhallen på Christiansborg Slott består av 18 forskjellige blomster som både skal markere prinsens 18 års dag og mangfoldighet, ifølge Billed Bladet. Tilstede under feiringen av prins Christian var også fire andre som også skal arve sine lands respektive troner: Hollands prinsesse Amalia, Belgias prinsesse Elisabeth, Sveriges prinsesse Estelle, Norges prinsesse Ingrid Alexandra Både kronprins Frederik og jubilanten selv holdt taler under middagen. I sin tale til sønnen fremhevet kronprinsen blant annet at prins Christian allerede mens han gikk i barnehagen var opptatt av å tenke på og ivareta andre mennesker. Arveprinsen på sin side fremhevet den styrken både han og søsknene hans finner i støtten de alltid får av sine foreldre. Prinsen ble hyllet av flere talere under gallamiddagen. Fra sin far fikk han det velmente rådet om å se opp fra telefonen en gang iblant.
18-åringen holdt tale selv og får skryt for den av kommentatorene i danske medier. Teksten til talen er gjengitt i sin helhet blant annet i avisen Politiken :
«Og takk til alle ungdommene som er her i dag. Det føles veldig godt å være omgitt av så mange jevnaldrende. Vi er ikke like, men vi står på samme sted i livet. Vi har noe til felles. Og i kveld er nytt for oss alle. Det gjør det litt lettere. Og det trenger jeg akkurat nå», sa prinsen og henvendt til alle de unge gjestene. Kvelden ble avsluttet med en konsert med gruppen Benjamin Hav & Familien som var en overraskelse fra dronning Margrethe til gjestenes, skriver kongehuset. Og her var det mange av de kongelige som virkelig slo seg løs.  På slottsbalkongen i Danmark tidligere på dagen, ble jubilanten møtt med jubel og sang. Flaggene er heist i Danmark for å markere prins Christians 18-årsdag.  Myndighetsdagen ble først markert med vaktskifte på Amalienborg slott i København. Klokken 12 ankom prinsen, sammen med kronprinsfamilien og dronning Margrethe (83) slottsbalkongen. Prins Christian ble møtt med applaus og jubel, da han vinket til folkemassene som har samlet seg på utsiden, ifølge Ekstra Bladet. – Det er en stor dag, sier Anne, som er blant dem som er til stede, til den danske avisen. Prins Christian er eldste barnet til kronprins Frederik (55) og kronprinsesse Mary (51).  Ved en privat høytidelighet har prinsen tidligere i dag blitt tildelt Elefantordenen av dronning Margrethe.  Det norske kongehuset har gratulert prinsen med den store dagen med et innlegg på Instagram.  «I dag fyller Hans Kongelige Høyhet Prins Christian av Danmark 18 år! Vi gratulerer så mye!», står det blant annet under innlegget.  I bildekarusellen er det også delt et nytt bilde av tronarvingene prinsesse Ingrid Alexandra og prins Christian sammen. I forkant av den store begivenheten delte det danske kongehuset private bilder av Prins Christian – fra hans første dager frem til i dag.  «Fra barn til voksen. Sett fra foreldrenes kamerarull», sto det under bildekarusellen på Instagram.  Selv om prinsen fyller 18, vil han få begrenset med offisielle plikter. Det danske kongehuset og regjeringen opplyste i en pressemelding i sommer at prins Christian ikke vil få apanasje. «Prinsens førsteprioritet i det kommende året, vil være å gjøre ferdig videregående skole. Når tiden er inne, vil kongehuset informere om prinsens videre ungdoms- og utdannelsesplaner», lød det i kunngjøringen, ifølge Ekstra Bladet. Først når han fyller 21 år, vil det være aktuelt å vurdere apanasje for prinsen. «Eller om et tronskifte skulle finne sted før den tid.» Både dronning Margrethe og kronprins Frederik fikk apanasje da de fylte 18 år. Se kongens tale til prinsesse Ingrid Alexandra på feiringen av hennes 18-årsdag: Se også prinsessens egen tale: Saken oppdateres!
Prins Christian av Danmark fyller 18 år den 15. oktober.  Det norske kongehuset deler bilde av den danske prinsen og prinsesse Ingrid Alexandra i den anledning.  Prins Christian dukket opp på slottsbalkongen med kronprinsfamilien og dronning Margrethe kl. 12.  Kl. 17 har dronning Margrethe invitert til gallamiddag på Christiansborg Slott.  Prinsesse Ingrid Alexandra, kronprinsparet Mette-Marit og Haakon, samt prinsesse Estelle og kronprinsesse Victoria i Sverige skal være til stede under middagen.  Prins Christian vil ha begrensede offisielle plikter som 18-åring. 